
STRUČNÉ ODÔVODNENIE
V roku 2002 bola nariadením (ES) č. 1406/2002 zriadená Európska námorná bezpečnostná agentúra (EMSA) s cieľom posilniť právny rámec EÚ pre dva hlavné ciele: vysoká úroveň námornej bezpečnosti v celej Únii a prevencia a riešenie znečisťovania. Od jeho prijatia sa toto nariadenie viackrát menilo, ale po externom hodnotení agentúrou EMSA v roku 2017 sa dospelo k záveru, že treba prijať nové nariadenie.

Cieľom návrhu nariadenia Európskeho parlamentu a Rady [COM(2023) 269 final] je preto prispôsobiť mandát agentúry EMSA novým trendom v právnych predpisoch EÚ, vo vedeckej komunite, v námornom odvetví a v sociálnych a environmentálnych prioritách. Ide o to, že agentúra dnes plní úlohy, ktoré v predchádzajúcom nariadení neboli uvedené, preto ich treba aktualizovať a umožniť agentúre istú mieru flexibility tak, aby dokázala reagovať na potreby námorného odvetvia v budúcnosti.

Preto spravodajkyňa nariadenie podporuje a chce upozorniť na tieto aspekty:

	Domnieva sa, že v tomto návrhu nariadenia by sa v prípade úloh námornej bezpečnosti malo hovoriť o „námorných činnostiach“, a nie o „námornej doprave“. Hospodársky a sociálny vplyv odvetvia rybárstva v EÚ sú veľké: nie je len zdrojom blahobytu a pracovných príležitostí, ale zohráva kľúčovú úlohu v zásobovaní potravinami. Preto sa naň nesmie zabúdať, zvlášť ak sa rybárstvo považuje za vysoko nebezpečnú námornú činnosť a agentúra EMSA už zaznamenala množstvo nehôd, ktorých účastníkmi boli rybárske lode. 

Spravodajkyňa sa tiež domnieva, že agentúra EMSA by mala zasahovať, vykazovať a uchovávať údaje o námorných nehodách a mimoriadnych udalostiach v prípade všetkých typov a veľkostí plavidiel. Dnes tak robí iba v prípade lodí s dĺžkou viac ako 15 metrov alebo pri zrážke menšej lode s loďou s dĺžkou 15 a viac metrov. 85 % rybárskych lodí v EÚ má dĺžku menej ako 12 metrov a práve tie sú vystavené väčším bezpečnostným rizikám, pretože nemajú ochranné priestory a v dôsledku zlého počasia a ťažkého rybárskeho výstroja sú ďaleko viac zraniteľné.

	Spravodajkyňa si myslí, že na dosiahnutie vysokej, jednotnej a efektívnej úrovne námornej ochrany je nevyhnutné zaistiť väčšiu bezpečnosť a lepšie pracovné podmienky jej pracovníkov. Práve rybári obvykle čelia vážnym zdravotným a bezpečnostným rizikám pre nedostatočnú informovanosť a odbornú prípravu lodného personálu. Európska námorná bezpečnostná agentúra by preto mala usilovať o harmonizáciu vhodných podmienok rybárov pre prácu a život, ale aj o bezpečnostné opatrenia na palube každého typu plavidla. Zároveň by mala poskytovať efektívnu odbornú prípravu v oblasti bezpečnosti, digitalizácie a plavebných a rybolovných činností. Okrem toho je nevyhnutné zabezpečiť vzájomné uznávanie osvedčení a zlepšiť spoluprácu systémov vzdelávania v jednotlivých členských štátoch navzájom. 

	Spravodajkyňa sa domnieva, že v správnej rade agentúry by mal byť jeden zástupca Európskeho parlamentu bez hlasovacieho práva. V nariadení o kontrole rybolovu [COM(2018) 0368 – C8-0238/2018 – 2018/0193(COD)] sa už táto možnosť nachádza, preto by sa v záujme zachovania jednotnosti fungovania európskych agentúr mal aj v tomto prípade zvoliť rovnaký prístup. 

	Podľa názoru spravodajkyne by sa v návrhu malo ustanoviť, že agentúra má posilňovať sociálny rozmer odvetvia rybárstva, a mal by obsahovať sociálne ukazovatele na posúdenie toho, či sú pri pomoci Európskej komisii s vykonávaním jej právnych predpisov zohľadnené sociálne aspekty.
POZMEŇUJÚCE NÁVRHY

<Amend>Pozmeňujúci návrh		<NumAm>1</NumAm>

<DocAmend>Návrh nariadenia</DocAmend>
<Article>Odôvodnenie 1</Article>
	

	Text predložený Komisiou
	Pozmeňujúci návrh

	(1)	V Únii bolo prijatých niekoľko legislatívnych opatrení na zvýšenie námornej bezpečnosti a ochrany námornej dopravy, na podporu udržateľnosti (aj prostredníctvom zabránenia znečisťovaniu) a dekarbonizácie lodnej dopravy, a na uľahčenie výmeny informácií a digitalizácie odvetvia námornej dopravy. Aby boli tieto právne predpisy účinné, mali by sa uplatňovať vhodným a jednotným spôsobom v celej Únii. Tým by sa zabezpečili rovnaké podmienky, obmedzilo narušenie hospodárskej súťaže vyplývajúce z hospodárskych výhod, ktoré majú lode nespĺňajúce predpisy, a bolo by to na prospech aktérom námornej dopravy, ktorí sa správajú podľa pravidiel.
	(1)	V Únii bolo prijatých niekoľko legislatívnych opatrení na zvýšenie námornej bezpečnosti a ochrany námornej dopravy, na podporu udržateľnosti (aj prostredníctvom zabránenia znečisťovaniu) a dekarbonizácie lodnej dopravy a ďalších námorných činností, ako je rybolov, a na uľahčenie výmeny informácií a digitalizácie odvetvia námornej dopravy.	 Aby boli tieto právne predpisy účinné, mali by sa uplatňovať vhodným a jednotným spôsobom v celej Únii. Tým by sa zabezpečili rovnaké podmienky, obmedzilo narušenie hospodárskej súťaže vyplývajúce z hospodárskych výhod, ktoré majú lode nespĺňajúce predpisy, a bolo by to na prospech aktérom námornej dopravy, ktorí sa správajú podľa pravidiel.


</Amend>
<Amend>Pozmeňujúci návrh		<NumAm>2</NumAm>

<DocAmend>Návrh nariadenia</DocAmend>
<Article>Odôvodnenie 1 a (nové)</Article>
	

	Text predložený Komisiou
	Pozmeňujúci návrh

	
	(1 a)	Odvetvie rybolovu má vysokú mieru nehodovosti aj s vysokou úmrtnosťou a z hľadiska bezpečnosti práce tu dôležitú úlohu zohráva odborná príprava rybárov.


</Amend>
<Amend>Pozmeňujúci návrh		<NumAm>3</NumAm>

<DocAmend>Návrh nariadenia</DocAmend>
<Article>Odôvodnenie 5 a (nové)</Article>
	

	Text predložený Komisiou
	Pozmeňujúci návrh

	
	(5 a)	Ako sa uvádza v uznesení Európskeho parlamentu zo 16. septembra 2021 o zvýšení atraktívnosti odvetvia rybolovu pre novú generáciu pracovníkov a tvorbe pracovných príležitostí v pobrežných komunitách, je nevyhnutné zlepšiť pracovné a životné podmienky na palube, ako aj bezpečnosť a potrebu monitorovať a predchádzať incidentom a nehodám na mori. Mandát agentúry EMSA by sa mal rozšíriť na tie rybárske plavidlá, v ktorých pretrvávajú vážne bezpečnostné obavy, a to vrátane monitorovania a vykazovania incidentov a nehôd na mori, na ktoré sa v súčasnosti nariadenie o agentúre EMSA nevzťahuje, konkrétne na vážne a smrteľné nehody, ktorých účastníkmi sú malé rybárske plavidlá.


</Amend>
<Amend>Pozmeňujúci návrh		<NumAm>4</NumAm>

<DocAmend>Návrh nariadenia</DocAmend>
<Article>Odôvodnenie 9</Article>
	

	Text predložený Komisiou
	Pozmeňujúci návrh

	(9)	Týmito cieľmi by sa mali vymedziť oblasti zapojenia agentúry do podpory poskytovanej Komisii a členským štátom v rámci technickej a operačnej pomoci s cieľom vykonávať politiky Únie v námornej oblasti.
	(9)	Týmito cieľmi by sa mali vymedziť oblasti zapojenia agentúry do podpory poskytovanej Komisii a členským štátom v rámci technickej a operačnej pomoci s cieľom vykonávať politiky Únie v námornej oblasti, ako aj jej spolupráca s ďalšími agentúrami EÚ, ako je EFCA.


</Amend>
<Amend>Pozmeňujúci návrh		<NumAm>5</NumAm>

<DocAmend>Návrh nariadenia</DocAmend>
<Article>Odôvodnenie 10</Article>
	

	Text predložený Komisiou
	Pozmeňujúci návrh

	(10)	Na riadne splnenie týchto cieľov je vhodné, aby agentúra vykonávala osobitné úlohy v oblasti námornej bezpečnosti, udržateľnosti, dekarbonizácie odvetvia námornej dopravy, ochrany námornej dopravy a kybernetickej bezpečnosti, námorného dozoru a námorných kríz a podpory digitalizácie a uľahčovania výmen údajov v námornej oblasti.
	(10)	Na riadne splnenie týchto cieľov je vhodné, aby agentúra vykonávala osobitné úlohy v oblasti námornej bezpečnosti, ochrany znečistenia od lodí, udržateľnosti, dekarbonizácie odvetvia námornej dopravy, ochrany námornej dopravy a kybernetickej bezpečnosti, námorného dozoru a námorných kríz a podpory digitalizácie a uľahčovania výmen údajov v námornej oblasti. Pri výkone týchto úloh by agentúra mala venovať pozornosť špecifikám rôznych druhov námorných činností, pričom osobitnú pozornosť by mala venovať podmienkam platným pre odvetvie rybolovu.


</Amend>
<Amend>Pozmeňujúci návrh		<NumAm>6</NumAm>

<DocAmend>Návrh nariadenia</DocAmend>
<Article>Odôvodnenie 11 a (nové)</Article>
	

	Text predložený Komisiou
	Pozmeňujúci návrh

	
	(11 a)	Agentúra by pri plnení svojich úloh mala venovať osobitnú pozornosť odvetviu rybárstva, keďže v EÚ má veľký hospodársky a sociálny vplyv. Ide najmä o to, že rybárske lode a rybári sú vysoko zraniteľní voči bezpečnostným rizikám na mori a majú dôležitú úlohu pri prechode na zelené hospodárstvo.


</Amend>
<Amend>Pozmeňujúci návrh		<NumAm>7</NumAm>

<DocAmend>Návrh nariadenia</DocAmend>
<Article>Odôvodnenie 14</Article>
	

	Text predložený Komisiou
	Pozmeňujúci návrh

	(14)	Pokiaľ ide o námornú bezpečnosť, mala by agentúra vypracovať proaktívny prístup pri určovaní bezpečnostných rizík a výziev, na základe ktorého by Komisii mala každé tri roky predložiť správu o pokroku v oblasti námornej bezpečnosti. Agentúra by okrem toho mala naďalej pomáhať Komisii a členským štátom pri vykonávaní príslušných právnych predpisov Únie, najmä v oblastiach povinností vlajkových a prístavných štátov, vyšetrovania námorných nehôd, právnych predpisov o bezpečnosti osobných lodí, uznaných organizácií a vybavenia námorných lodí. V neposlednom rade by agentúra mala iniciatívne vystupovať v rámci pomoci pri zavádzaní námorných autonómnych a automatizovaných hladinových lodí, pričom je zároveň dôležité zbierať ďalšie údaje v oblasti odbornej prípravy a osvedčovania námorníkov a Dohovoru o pracovných normách v námornej doprave (2006).
	(14)	Pokiaľ ide o námornú bezpečnosť, mala by agentúra vypracovať proaktívny prístup pri identifikácii bezpečnostných rizík a výziev bez ohľadu na typ a veľkosť plavidla, na základe ktorého by Komisii a Európskemu parlamentu mala každé tri roky predložiť správu o pokroku dosiahnutému v námornej bezpečnosti. Ak agentúra uvedie v správe potrebu nových bezpečnostných noriem, implementácia týchto nových požiadaviek by sa mala urýchliť, aby nedochádzalo k dlhým prieťahom medzi oficiálnym uznaním tejto potreby a jej dosahom na samotné plavidlá, a v prípade potreby za ňou nasleduje legislatívny návrh. Agentúra by okrem toho mala naďalej pomáhať Komisii a členským štátom pri vykonávaní príslušných právnych predpisov Únie, najmä v oblastiach povinností vlajkových a prístavných štátov, vyšetrovania námorných nehôd, právnych predpisov o bezpečnosti osobných lodí, uznaných organizácií a vybavenia námorných lodí. V neposlednom rade by agentúra mala iniciatívne vystupovať v rámci pomoci pri zavádzaní námorných autonómnych a automatizovaných hladinových lodí, pričom je zároveň dôležité zbierať ďalšie údaje v oblasti odbornej prípravy a osvedčovania námorníkov a Dohovoru o pracovných normách v námornej doprave (2006). V neposlednom rade by agentúra mala usilovať o vzájomné uznávanie osvedčení o odbornej príprave a bezpečnosti rybárov a námorníkov na zlepšenie pracovných príležitostí, ako aj v záujme zlepšenia spolupráce pracovných síl členských štátov, ďalších agentúr a voľného pohybu pracovnej sily.


</Amend>
<Amend>Pozmeňujúci návrh		<NumAm>8</NumAm>

<DocAmend>Návrh nariadenia</DocAmend>
<Article>Odôvodnenie 14 a (nové)</Article>
	

	Text predložený Komisiou
	Pozmeňujúci návrh

	
	(14 a)	Vyzýva Komisiu, aby do práva EÚ transponovala Medzinárodný dohovor IMO o normách výcviku, kvalifikácie a strážnej služby posádky rybárskych plavidiel (STCW-F 1995) s cieľom dosiahnuť harmonizovaný rámec pre minimálnu úroveň odbornej prípravy rybárov v Európe.


</Amend>
<Amend>Pozmeňujúci návrh		<NumAm>9</NumAm>

<DocAmend>Návrh nariadenia</DocAmend>
<Article>Odôvodnenie 14 b (nové)</Article>
	

	Text predložený Komisiou
	Pozmeňujúci návrh

	
	(14 b)	Pokiaľ ide o rybárske plavidlá, mandát agentúry EMSA by sa mal rozšíriť tak, aby zahŕňal pravidelné monitorovanie a systematické štatistické informácie harmonizované na úrovni EÚ o incidentoch a nehodách týkajúcich sa plavidiel, na ktoré sa nevzťahuje smernica 2009/18/ES. Monitorovaním a hodnotením zmien týchto údajov, najmä pokiaľ ide o geografické oblasti, flotily a používaný rybársky výstroj, bude možné nachádzať riešenia na zlepšenie, zníženie a prevenciu nehôd, najmä miestnych a pobrežných rybárskych plavidiel.


</Amend>
<Amend>Pozmeňujúci návrh		<NumAm>10</NumAm>

<DocAmend>Návrh nariadenia</DocAmend>
<Article>Odôvodnenie 17</Article>
	

	Text predložený Komisiou
	Pozmeňujúci návrh

	(17)	V tejto súvislosti by agentúra síce naďalej mala poskytovať pomoc Komisii a členským štátom pri vykonávaní nariadenia Európskeho parlamentu a Rady (EÚ) 2015/75725, avšak mala by aj ďalej pomáhať pri vykonávaní nových regulačných opatrení na dekarbonizáciu odvetvia lodnej dopravy vyplývajúcich z legislatívneho balíka Fit for 55, ako sú nariadenie […] o využívaní palív z obnoviteľných zdrojov a nízkouhlíkových palív v námornej doprave a prvky smernice Európskeho parlamentu a Rady 2003/87/ES26 o vytvorení systému obchodovania s emisnými kvótami skleníkových plynov v Spoločenstve, ktoré súvisia s lodnou dopravou. Agentúra by mala byť naďalej lídrom v oblasti odborných znalostí na úrovni Únie, aby mohla pomáhať pri prechode odvetvia na palivá z obnoviteľných zdrojov a nízkouhlíkové palivá tak, že bude vykonávať výskum a poskytovať usmernenia o prijímaní a zavádzaní udržateľných alternatívnych zdrojov energie pre lode vrátane pobrežného zásobovania lodí elektrinou a v súvislosti so zavádzaním energeticky efektívnych riešení a riešení pohonu pomocou vetra. Na účely monitorovania pokroku v oblasti dekarbonizácie odvetvia lodnej dopravy by agentúra mala každé tri roky podávať Komisii správu o úsilí o znižovanie emisií skleníkových plynov a o všetkých prípadných odporúčaniach.
	(17)	V tejto súvislosti by agentúra síce naďalej mala poskytovať pomoc Komisii a členským štátom pri vykonávaní nariadenia Európskeho parlamentu a Rady (EÚ) 2015/75725, avšak mala by aj ďalej pomáhať pri vykonávaní nových regulačných opatrení na dekarbonizáciu odvetvia lodnej dopravy a iných námorných činností, ako je rybolov, vyplývajúcich z legislatívneho balíka Fit for 55, ako sú nariadenie […] o využívaní palív z obnoviteľných zdrojov a nízkouhlíkových palív v námornej doprave a prvky smernice Európskeho parlamentu a Rady 2003/87/ES26 o vytvorení systému obchodovania s emisnými kvótami skleníkových plynov v Spoločenstve, ktoré súvisia s lodnou dopravou. Agentúra by mala byť naďalej lídrom v oblasti odborných znalostí na úrovni Únie, aby mohla pomáhať pri prechode odvetvia na palivá z obnoviteľných zdrojov a nízkouhlíkové palivá tak, že bude vykonávať výskum a poskytovať usmernenia o prijímaní a zavádzaní udržateľných alternatívnych zdrojov energie pre lode vrátane pobrežného zásobovania lodí elektrinou a v súvislosti so zavádzaním energeticky efektívnych riešení a riešení pohonu pomocou vetra. V prípade rybárskych plavidiel by sa pri hľadaní alternatívnych zdrojov energie mali zohľadniť rozdiely v rybárskej výstroji a rybárskych oblastiach. Na účely monitorovania pokroku v oblasti dekarbonizácie odvetvia námornej dopravy by agentúra mala každé tri roky podávať Komisii správu o úsilí o znižovanie emisií skleníkových plynov a o všetkých prípadných odporúčaniach.

	__________________
	__________________

	25 Nariadenie Európskeho parlamentu a Rady (EÚ) 2015/757 z 29. apríla 2015 o monitorovaní, nahlasovaní a overovaní emisií oxidu uhličitého z námornej dopravy a o zmene smernice 2009/16/ES (Ú. v. EÚ L 123, 19.5.2015, s. 55).
	25 Nariadenie Európskeho parlamentu a Rady (EÚ) 2015/757 z 29. apríla 2015 o monitorovaní, nahlasovaní a overovaní emisií oxidu uhličitého z námornej dopravy a o zmene smernice 2009/16/ES (Ú. v. EÚ L 123, 19.5.2015, s. 55).

	26 Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Únii a ktorou sa mení a dopĺňa smernica Rady 96/61/ES (Ú. v. EÚ L 275, 25.10.2003, s. 32).
	26 Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Únii a ktorou sa mení a dopĺňa smernica Rady 96/61/ES (Ú. v. EÚ L 275, 25.10.2003, s. 32).


</Amend>
<Amend>Pozmeňujúci návrh		<NumAm>11</NumAm>

<DocAmend>Návrh nariadenia</DocAmend>
<Article>Odôvodnenie 17 a (nové)</Article>
	

	Text predložený Komisiou
	Pozmeňujúci návrh

	
	(17a)	Pokiaľ ide o odvetvie rybárstva, pričom všetky tieto opatrenia sú nevyhnutné na zabezpečenie čistých morí, ktoré sú zase nevyhnutné pre tých, ktorí chcú loviť, chovať a predávať kvalitné produkty z mora, musí tieto opatrenia sprevádzať vyčlenenie finančných prostriedkov a stimulov potrebných na udržanie rybolovných činností, najmä pre drobný a maloobjemový segment.


</Amend>
<Amend>Pozmeňujúci návrh		<NumAm>12</NumAm>

<DocAmend>Návrh nariadenia</DocAmend>
<Article>Odôvodnenie 23</Article>
	

	Text predložený Komisiou
	Pozmeňujúci návrh

	(23)	Vnútroštátne orgány plniace funkcie pobrežnej stráže sú zodpovedné za široký okruh úloh, medzi ktoré môže patriť námorná bezpečnosť, bezpečnostná ochrana, pátranie a záchrana, kontrola hraníc, kontrola rybárstva, colná kontrola, všeobecné presadzovanie práva a ochrana životného prostredia. Agentúra, Európska agentúra pre pohraničnú a pobrežnú stráž zriadená nariadením Európskeho parlamentu a Rady (EÚ) 2019/1896 a Európska agentúra pre kontrolu rybárstva zriadená nariadením Európskeho parlamentu a Rady (EÚ) 2019/47330 by preto mali v rámci svojho mandátu posilniť vzájomnú spoluprácu, ako aj spoluprácu s vnútroštátnymi orgánmi vykonávajúcimi funkcie pobrežnej stráže s cieľom zvýšiť informovanosť o námornej situácii a podporiť súdržné a nákladovo efektívne opatrenia.
	(23)	Vnútroštátne orgány plniace funkcie pobrežnej stráže sú zodpovedné za široký okruh úloh, medzi ktoré môže patriť námorná bezpečnosť, bezpečnostná ochrana, pátranie a záchrana, kontrola hraníc, kontrola rybárstva, colná kontrola, všeobecné presadzovanie práva a ochrana životného prostredia. Agentúra, Európska agentúra pre pohraničnú a pobrežnú stráž zriadená nariadením Európskeho parlamentu a Rady (EÚ) 2019/189629 a Európska agentúra pre kontrolu rybárstva zriadená nariadením Európskeho parlamentu a Rady (EÚ) 2019/47330 by preto mali v rámci svojho mandátu posilniť vzájomnú spoluprácu, ako aj spoluprácu s vnútroštátnymi orgánmi vykonávajúcimi funkcie pobrežnej stráže s cieľom zvýšiť informovanosť o námornej situácii a podporiť súdržné a nákladovo efektívne opatrenia poskytovaním služieb, informácií, technológií, zariadení a odbornej prípravy, ako aj koordináciou viacúčelových operácií, zhromažďovaním údajov na vedecký výskum, monitorovaním európskych vôd a realizáciou programov spolupráce s tretími krajinami.

	__________________
	__________________

	29 Nariadenie Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži a zrušení nariadení (EÚ) č. 1052/2013 a (EÚ) 2016/1624 (Ú. v. EÚ L 295, 14.11.2019, s. 1).
	29 Nariadenie Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži a zrušení nariadení (EÚ) č. 1052/2013 a (EÚ) 2016/1624 (Ú. v. EÚ L 295, 14.11.2019, s. 1).

	30 Nariadenie Európskeho parlamentu a Rady (EÚ) 2019/473 z 19. marca 2019 o Európskej agentúre pre kontrolu rybárstva (Ú. v. EÚ L 83, 25.3.2019, s. 18).
	30 Nariadenie Európskeho parlamentu a Rady (EÚ) 2019/473 z 19. marca 2019 o Európskej agentúre pre kontrolu rybárstva (Ú. v. EÚ L 83, 25.3.2019, s. 18).


</Amend>
<Amend>Pozmeňujúci návrh		<NumAm>13</NumAm>

<DocAmend>Návrh nariadenia</DocAmend>
<Article>Odôvodnenie 36 a (nové)</Article>
	

	Text predložený Komisiou
	Pozmeňujúci návrh

	
	(36 a)	Pokiaľ ide o prevenciu a riešenie incidentov na mori, ktorých účastníkmi sú rybárske plavidlá, by agentúra mala posilniť spoluprácu s Európskou agentúrou pre kontrolu rybárstva (EFCA).


</Amend>
<Amend>Pozmeňujúci návrh		<NumAm>14</NumAm>

<DocAmend>Návrh nariadenia</DocAmend>
<Article>Článok 1 – odsek 2</Article>
	

	Text predložený Komisiou
	Pozmeňujúci návrh

	2.	Agentúra pomáha členským štátom a Komisii pri účinnom uplatňovaní a vykonávaní práva Únie súvisiaceho s námornou dopravou v celej Únii. Na tento účel agentúra spolupracuje s členskými štátmi a Komisiou a poskytuje im technickú, operačnú a vedeckú pomoc v rozsahu pôsobnosti cieľov a úloh agentúry stanovených v článku 2 a v kapitolách II a III.
	2.	Agentúra pomáha členským štátom a Komisii pri účinnom uplatňovaní a vykonávaní práva Únie súvisiaceho s námornou premávkou v celej Únii. Na tento účel agentúra spolupracuje s členskými štátmi a Komisiou a poskytuje im technickú, operačnú a vedeckú pomoc v rozsahu pôsobnosti cieľov a úloh agentúry stanovených v článku 2 a v kapitolách II a III.


</Amend>
<Amend>Pozmeňujúci návrh		<NumAm>15</NumAm>

<DocAmend>Návrh nariadenia</DocAmend>
<Article>Článok 1 – odsek 3</Article>
	

	Text predložený Komisiou
	Pozmeňujúci návrh

	3.	Poskytovaním pomoci uvedenej v odseku 2 agentúra poskytuje najmä podporu členským štátom a Komisii pri riadnom uplatňovaní príslušných právnych aktov Únie a zároveň prispieva k celkovej efektívnosti námornej premávky a námornej dopravy, ako sa stanovuje v tomto nariadení, s cieľom uľahčiť dosahovanie cieľov Únie v oblasti námornej dopravy.
	3.	Poskytovaním pomoci uvedenej v odseku 2 agentúra poskytuje najmä podporu členským štátom a Komisii pri riadnom uplatňovaní príslušných právnych aktov Únie a zároveň prispieva k celkovej efektívnosti námornej premávky a námornej dopravy, ako sa stanovuje v tomto nariadení, s cieľom uľahčiť dosahovanie cieľov Únie v oblasti námornej dopravy.


</Amend>
<Amend>Pozmeňujúci návrh		<NumAm>16</NumAm>

<DocAmend>Návrh nariadenia</DocAmend>
<Article>Článok 2 – odsek 1</Article>

	

	Text predložený Komisiou
	Pozmeňujúci návrh

	1.	Ciele agentúry sú podpora a vytvorenie vysokej, jednotnej a účinnej úrovne námornej bezpečnosti zameranej na nulovú nehodovosť, ochrana námornej dopravy, zníženie emisií skleníkových plynov z lodí a udržateľnosť odvetvia námornej dopravy, ako aj zabránenie znečisteniu z lodí a odozva naň a odozva na znečisťovanie morí zo zariadení na ťažbu ropy a zemného plynu.
	1.	Ciele agentúry sú podpora a vytvorenie vysokej, jednotnej a účinnej úrovne námornej bezpečnosti zameranej na nulovú nehodovosť aj všetkých rybárskych lodí, ochrana námornej dopravy, zníženie emisií skleníkových plynov z lodí a udržateľnosť odvetvia námornej dopravy, ako aj zabránenie znečisteniu z lodí všetkých typov a veľkostí a odozva naň a odozva na znečisťovanie morí zo zariadení na ťažbu ropy a zemného plynu.


</Amend>
<Amend>Pozmeňujúci návrh		<NumAm>17</NumAm>

<DocAmend>Návrh nariadenia</DocAmend>
<Article>Článok 2 – odsek 2</Article>
	

	Text predložený Komisiou
	Pozmeňujúci návrh

	2.	Medzi ďalšie ciele agentúry patrí podpora digitalizácie odvetvia námornej dopravy uľahčením elektronického prenosu údajov na podporu zjednodušenia a poskytovanie systémov a služieb integrovaného námorného dozoru a informovanosti o námornej situácii Komisii a členským štátom.
	2.	Medzi ďalšie ciele agentúry patrí harmonizácia podpory digitalizácie odvetvia námornej dopravy uľahčením elektronického prenosu údajov na podporu zjednodušenia a poskytovanie systémov a služieb integrovaného námorného dozoru a informovanosti o námornej situácii Komisii a členským štátom.


</Amend>
<Amend>Pozmeňujúci návrh		<NumAm>18</NumAm>

<DocAmend>Návrh nariadenia</DocAmend>
<Article>Článok 3 – odsek 5</Article>
	

	Text predložený Komisiou
	Pozmeňujúci návrh

	5.	Ak je to potrebné na plnenie jej úloh, uskutoční agentúra štúdie s účasťou Komisie, prípadne členských štátov (prostredníctvom konzultácií s riadiacimi skupinami) a v náležitých prípadoch s účasťou sociálnych partnerov a zástupcov príslušného odvetvia s odbornými znalosťami o príslušných témach.
	5.	Ak je to potrebné na plnenie jej úloh, uskutoční agentúra štúdie s účasťou Komisie, prípadne členských štátov (prostredníctvom konzultácií s riadiacimi skupinami) a v náležitých prípadoch s účasťou sociálnych partnerov a zástupcov príslušného odvetvia s odbornými znalosťami o príslušných témach, ako aj konzultácie s ďalšími relevantnými agentúrami EÚ, ako je napríklad EFCA.


</Amend>
<Amend>Pozmeňujúci návrh		<NumAm>19</NumAm>

<DocAmend>Návrh nariadenia</DocAmend>
<Article>Článok 3 – odsek 6</Article>
	

	Text predložený Komisiou
	Pozmeňujúci návrh

	6.	Agentúra môže na základe výskumu a štúdií, ktoré uskutoční, ale aj na základe skúseností získaných pri vlastných činnostiach, najmä návštevách a inšpekciách, a na základe výmeny informácií a osvedčených postupov s členskými štátmi a Komisiou po predchádzajúcej konzultácii s Komisiou vydať relevantné nezáväzné odporúčania, usmernenia alebo príručky na podporu a pomoc členským štátom, prípadne príslušnému odvetviu pri vykonávaní právnych predpisov Únie.
	6.	Agentúra môže na základe výskumu a štúdií, ktoré uskutoční, ale aj na základe skúseností získaných pri vlastných činnostiach, najmä návštevách a inšpekciách, a na základe výmeny informácií a osvedčených postupov s členskými štátmi, Komisiou a ďalšími relevantnými agentúrami EÚ po predchádzajúcej konzultácii s Komisiou vydať relevantné nezáväzné odporúčania, usmernenia alebo príručky na podporu a pomoc členským štátom, prípadne príslušnému odvetviu pri vykonávaní právnych predpisov Únie.


</Amend>
<Amend>Pozmeňujúci návrh		<NumAm>20</NumAm>

<DocAmend>Návrh nariadenia</DocAmend>
<Article>Článok 4 – odsek 1</Article>
	

	Text predložený Komisiou
	Pozmeňujúci návrh

	1.	Agentúra monitoruje pokrok v oblasti bezpečnosti námornej dopravy v Únii, vykonáva analýzu rizík na základe dostupných údajov a vypracúva modely posudzovania bezpečnostného rizika na určenie bezpečnostných problémov a rizík. Každé tri roky predloží Komisii správu o pokroku v oblasti námornej bezpečnosti s prípadnými technickými odporúčaniami, ktoré by sa mohli riešiť na úrovni Únie alebo na medzinárodnej úrovni. Agentúra v tejto súvislosti analyzuje najmä potenciálne bezpečnostné riziká vyplývajúce z využívania a zavádzania udržateľných alternatívnych zdrojov pohonu pre lode vrátane pobrežného zásobovania lodí v kotvisku elektrinou a navrhne relevantné usmernenia alebo odporúčania týkajúce sa týchto rizík.
	1.	Agentúra monitoruje pokrok v činnostiach zameraných na námorné činnosti v Únii, vykonáva analýzu rizík na základe dostupných údajov a vypracúva modely posudzovania bezpečnostného rizika na určenie bezpečnostných problémov a rizík pri všetkých typoch a veľkostiach plavidiel. Každé tri roky predloží Komisii správu o pokroku v oblasti námornej bezpečnosti s prípadnými technickými odporúčaniami, ktoré by sa mohli riešiť na úrovni Únie alebo na medzinárodnej úrovni. Agentúra v tejto súvislosti analyzuje najmä potenciálne bezpečnostné riziká vyplývajúce z využívania a zavádzania udržateľných alternatívnych zdrojov pohonu pre lode všetkých typov a veľkostí vrátane pobrežného zásobovania lodí v kotvisku elektrinou a navrhne relevantné usmernenia alebo odporúčania týkajúce sa týchto rizík.


</Amend>
<Amend>Pozmeňujúci návrh		<NumAm>21</NumAm>

<DocAmend>Návrh nariadenia</DocAmend>
<Article>Článok 4 – odsek 4 – pododsek 1</Article>
	

	Text predložený Komisiou
	Pozmeňujúci návrh

	Agentúra pomáha Komisii pri vývoji a správe databázy stanovenej v článku 17 smernice 2009/18/ES. Agentúra na základe zozbieraných údajov vypracuje každoročný prehľad týkajúci sa námorných nehôd a mimoriadnych udalostí. Agentúra na žiadosť dotknutých členských štátov a za predpokladu, že nevznikne konflikt záujmov, poskytne týmto členským štátom operačnú podporu týkajúcu sa bezpečnostných vyšetrovaní. Agentúra takisto vykonáva analýzu správ z bezpečnostného vyšetrovania s cieľom určiť pridanú hodnotu na úrovni Únie v podobe vyvodenia ponaučení.
	Agentúra pomáha Komisii pri vývoji a správe databázy stanovenej v článku 17 smernice 2009/18/ES. Agentúra na základe zozbieraných údajov vypracuje každoročný prehľad týkajúci sa námorných nehôd a mimoriadnych udalostí podľa jednotlivých členských štátov a jednotlivých námorných činností. Agentúra na žiadosť dotknutých členských štátov a za predpokladu, že nevznikne konflikt záujmov, poskytne týmto členským štátom operačnú podporu týkajúcu sa bezpečnostných vyšetrovaní. Agentúra takisto vykonáva analýzu správ z bezpečnostného vyšetrovania s cieľom určiť pridanú hodnotu na úrovni Únie v podobe vyvodenia ponaučení.


</Amend>
<Amend>Pozmeňujúci návrh		<NumAm>22</NumAm>

<DocAmend>Návrh nariadenia</DocAmend>
<Article>Článok 4 – odsek 4 – pododsek 2</Article>
	

	Text predložený Komisiou
	Pozmeňujúci návrh

	Agentúra poskytne program profesijného rozvoja a odbornej prípravy pre príslušné orgány bezpečnostného vyšetrovania námorných nehôd.
	Agentúra poskytne program profesijného rozvoja a odbornej prípravy pre príslušné orgány bezpečnostného vyšetrovania námorných nehôd. Pracovníkom v odvetví rybárstva zároveň zabezpečí efektívnu odbornú prípravu v oblasti bezpečnosti, digitalizácie, plavebných a rybárskych činností, keďže ich väčšina pracuje na malých plavidlách vystavených väčšiemu riziku incidentov.


</Amend>
<Amend>Pozmeňujúci návrh		<NumAm>23</NumAm>

<DocAmend>Návrh nariadenia</DocAmend>
<Article>Článok 4 – odsek 9</Article>
	

	Text predložený Komisiou
	Pozmeňujúci návrh

	9.	Agentúra zhromažďuje a analyzuje údaje o námorníkoch, ktoré sa poskytujú a využívajú v súlade so smernicou Európskeho parlamentu a Rady (EÚ) 2022/99340. Agentúra môže zhromažďovať a analyzovať aj údaje o vykonávaní Dohovoru o pracovných normách v námornej doprave z roku 2006 s cieľom pomáhať pri zlepšovaní pracovných a životných podmienok námorníkov na palube.
	9.	Agentúra zhromažďuje a analyzuje údaje o námorníkoch, ktoré sa poskytujú a využívajú v súlade so smernicou Európskeho parlamentu a Rady (EÚ) 2022/99340. To isté robí v súlade s požiadavkami Medzinárodného dohovoru o normách výcviku, kvalifikácie a strážnej služby posádky rybárskych plavidiel (STCW-F) s ohľadom na rybárov. Zhromažďuje a analyzuje údaje o vykonávaní Dohovoru o pracovných normách v námornej doprave z roku 2006 a Dohovoru Medzinárodnej organizácie práce o práci v odvetví rybolovu z roku 2007 (C188) s cieľom pomáhať pri zlepšovaní a harmonizácii bezpečnostných, pracovných a životných podmienok námorníkov a rybárov na palube. Zhromažďuje a analyzuje aj sociálne ukazovatele, ktoré treba zohľadniť pri poskytovaní horizontálnej technickej podpory pre Európsku komisiu a členské štáty.

	__________________
	__________________

	40 Smernica Európskeho parlamentu a Rady (EÚ) 2022/993 z 8. júna 2022 o minimálnej úrovni prípravy námorníkov (Ú. v. EÚ L 169, 27.6.2022, s. 45).
	40 Smernica Európskeho parlamentu a Rady (EÚ) 2022/993 z 8. júna 2022 o minimálnej úrovni prípravy námorníkov (Ú. v. EÚ L 169, 27.6.2022, s. 45).


</Amend>
<Amend>Pozmeňujúci návrh		<NumAm>24</NumAm>

<DocAmend>Návrh nariadenia</DocAmend>
<Article>Článok 4 – odsek 9 a (nový)</Article>
	

	Text predložený Komisiou
	Pozmeňujúci návrh

	
	9 a.	Agentúra úzko spolupracuje s Komisiou na transpozícii dohovoru IMO STCW-F do práva Únie s cieľom stanoviť harmonizovaný rámec pre minimálnu úroveň odbornej prípravy rybárov v Európe vrátane prípravy v oblasti bezpečnosti a digitalizácie.


</Amend>
<Amend>Pozmeňujúci návrh		<NumAm>25</NumAm>
<DocAmend>Návrh nariadenia</DocAmend>
<Article>Článok 5 – odsek 2 – písmeno d a (nové)</Article>
	

	Text predložený Komisiou
	Pozmeňujúci návrh

	
	da)	výmena a získavanie relevantných informácií od iných agentúr EÚ, ako je EFCA, najmä v súvislosti so strateným rybárskym výstrojom


</Amend>
<Amend>Pozmeňujúci návrh		<NumAm>26</NumAm>

<DocAmend>Návrh nariadenia</DocAmend>
<Article>Článok 6 – odsek 1</Article>
	

	Text predložený Komisiou
	Pozmeňujúci návrh

	1.	Agentúra monitoruje pokrok pri operačných a technických opatreniach prijatých na zvýšenie energetickej efektívnosti lodí a pri zavádzaní udržateľných alternatívnych palív, energie a pohonných systémov pre lode vrátane pobrežného zásobovania elektrinou a pohonu pomocou vetra s cieľom znížiť emisie skleníkových plynov z lodí.
	1.	Agentúra monitoruje pokrok pri operačných a technických opatreniach prijatých na zvýšenie energetickej efektívnosti lodí a pri zavádzaní udržateľných alternatívnych palív, energie a pohonných systémov pre lode všetkých typov a veľkostí vrátane pobrežného zásobovania elektrinou a pohonu pomocou vetra s cieľom znížiť emisie skleníkových plynov z lodí.


</Amend>
<Amend>Pozmeňujúci návrh		<NumAm>27</NumAm>

<DocAmend>Návrh nariadenia</DocAmend>
<Article>Článok 6 – odsek 2</Article>
	

	Text predložený Komisiou
	Pozmeňujúci návrh

	2.	Agentúra Komisii a členským štátom na ich žiadosť poskytuje technickú pomoc v súvislosti s regulačným úsilím o zníženie emisií skleníkových plynov z lodí. Agentúra môže v tejto súvislosti využívať všetky operačné nástroje alebo služby súvisiace s úlohou. Agentúra predovšetkým skúma, analyzuje a navrhuje príslušné usmernenia alebo odporúčania súvisiace s využívaním a zavádzaním udržateľných alternatívnych palív, energie a pohonných systémov pre lode vrátane pobrežného zásobovania elektrinou a pohonu pomocou vetra, ako aj súvisiace s opatreniami v oblasti energetickej efektívnosti.
	2.	Agentúra Komisii a členským štátom na ich žiadosť poskytuje technickú pomoc v súvislosti s regulačným úsilím o zníženie emisií skleníkových plynov z lodí. Agentúra môže v tejto súvislosti využívať všetky operačné nástroje alebo služby súvisiace s úlohou. Agentúra predovšetkým skúma, analyzuje a navrhuje príslušné usmernenia alebo odporúčania súvisiace s využívaním a zavádzaním udržateľných alternatívnych palív, energie a pohonných systémov pre lode všetkých typov a veľkostí vrátane pobrežného zásobovania elektrinou a pohonu pomocou vetra, ako aj súvisiace s opatreniami v oblasti energetickej efektívnosti.


</Amend>
<Amend>Pozmeňujúci návrh		<NumAm>28</NumAm>

<DocAmend>Návrh nariadenia</DocAmend>
<Article>Článok 6 – odsek 6</Article>
	

	Text predložený Komisiou
	Pozmeňujúci návrh

	6.	Agentúra každé tri roky predloží Komisii správu o pokroku pri dosahovaní dekarbonizácie námornej dopravy na úrovni Únie. Ak je to možné, správa obsahuje technickú analýzu zistených problémov, ktoré by bolo možné riešiť na úrovni Únie.
	6.	Agentúra každé tri roky predloží Komisii správu o pokroku pri dosahovaní dekarbonizácie námorných činností na úrovni Únie. Ak je to možné, správa obsahuje technickú analýzu zistených problémov, ktoré by bolo možné riešiť na úrovni Únie s ohľadom na špecifiká jednotlivých segmentov flotily a typov plavidiel. Správa sa sprístupní verejnosti na webových stránkach agentúry.


</Amend>
<Amend>Pozmeňujúci návrh		<NumAm>29</NumAm>
<DocAmend>Návrh nariadenia</DocAmend>
<Article>Článok 7 – odsek 2</Article>
	

	Text predložený Komisiou
	Pozmeňujúci návrh

	2.	Spolu s ďalšími relevantnými orgánmi Únie pomáha agentúra Komisii a členským štátom pri budovaní odolnosti proti kybernetickobezpečnostným incidentom v odvetví námornej dopravy, a to najmä uľahčením výmeny najlepších postupov a informácií o kybernetickobezpečnostných incidentoch medzi členskými štátmi.
	2.	Spolu s ďalšími relevantnými orgánmi Únie a najmä s agentúrou EFCA pomáha agentúra Komisii a členským štátom pri budovaní odolnosti proti kybernetickobezpečnostným incidentom v odvetví námornej dopravy, a to najmä uľahčením výmeny najlepších postupov a informácií o kybernetickobezpečnostných incidentoch medzi členskými štátmi.


</Amend>
<Amend>Pozmeňujúci návrh		<NumAm>30</NumAm>
<DocAmend>Návrh nariadenia</DocAmend>
<Article>Článok 9 – odsek 2 – písmeno d</Article>
	

	Text predložený Komisiou
	Pozmeňujúci návrh

	d)	uľahčuje opätovné použitie a spoločné využívanie údajov, ktoré sú predmetom výmeny v rámci prostredia EMSWe pomocou systému SafeSeaNet.
	d)	uľahčuje a zlepšuje opätovné použitie a spoločné využívanie spoľahlivých údajov, ktoré sú predmetom výmeny v rámci prostredia EMSWe pomocou systému SafeSeaNet.


</Amend>
<Amend>Pozmeňujúci návrh		<NumAm>31</NumAm>

<DocAmend>Návrh nariadenia</DocAmend>
<Article>Článok 12 – odsek 1 – úvodná časť</Article>
	

	Text predložený Komisiou
	Pozmeňujúci návrh

	1.	Agentúra v spolupráci s Európskou agentúrou pre pohraničnú a pobrežnú stráž zriadenou nariadením (EÚ) 2019/1896 a s Európskou agentúrou pre kontrolu rybárstva zriadenou nariadením (EÚ) 2019/473, s každou v rámci jej príslušného mandátu, podporuje vnútroštátne orgány plniace funkcie pobrežnej stráže na vnútroštátnej úrovni a na úrovni Únie a v prípade potreby aj na medzinárodnej úrovni, a to:
	1.	Agentúra v spolupráci s Európskou agentúrou pre pohraničnú a pobrežnú stráž zriadenou nariadením (EÚ) 2019/1896 a s Európskou agentúrou pre kontrolu rybárstva zriadenou nariadením (EÚ) 2019/473, s každou v rámci jej príslušného mandátu, podporuje vnútroštátne orgány plniace funkcie pobrežnej stráže, a to monitorovanie rybolovu, hraničnú kontrolu, námornú bezpečnosť, bezpečnostnú ochranu, pátranie a záchranu, colnú kontrol, všeobecné presadzovanie práva a ochranu životného prostredia, na vnútroštátnej úrovni a na úrovni Únie a v prípade potreby aj na medzinárodnej úrovni, a to:


</Amend>
<Amend>Pozmeňujúci návrh		<NumAm>32</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno a</Article>
	

	Text predložený Komisiou
	Pozmeňujúci návrh

	a)	výmenou, združovaním a analýzou informácií dostupných v systémoch hlásenia lodí a iných informačných systémoch prevádzkovaných uvedenými agentúrami alebo prístupných uvedeným agentúram v súlade s ich príslušnými právnymi základmi a bez toho, aby bolo dotknuté vlastníctvo údajov členskými štátmi;
	a)	výmenou, združovaním a analýzou údajov a informácií dostupných v systémoch hlásenia lodí a iných informačných systémoch prevádzkovaných uvedenými agentúrami alebo prístupných uvedeným agentúram v súlade s ich príslušnými právnymi základmi a bez toho, aby bolo dotknuté vlastníctvo údajov členskými štátmi;


</Amend>
<Amend>Pozmeňujúci návrh		<NumAm>33</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno c</Article>
	

	Text predložený Komisiou
	Pozmeňujúci návrh

	c)	budovaním kapacít tak, že vypracúva usmernenia a odporúčania a stanovuje najlepšie postupy a zabezpečuje odbornú prípravu a výmenu pracovníkov;
	c)	budovaním kapacít tak, že vypracúva usmernenia a odporúčania a stanovuje a poskytuje najlepšie postupy a zabezpečuje odbornú prípravu a výmenu pracovníkov;


</Amend>
<Amend>Pozmeňujúci návrh		<NumAm>34</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno d</Article>
	

	Text predložený Komisiou
	Pozmeňujúci návrh

	d)	posilňovaním výmeny informácií a spolupráce v súvislosti s funkciami pobrežnej stráže, a to aj analyzovaním operačných výziev a vznikajúcich rizík v námornej oblasti;
	d)	posilňovaním výmeny informácií a spolupráce v súvislosti s funkciami pobrežnej stráže, a to aj analyzovaním operačných výziev a vznikajúcich rizík v námornej oblasti, okrem iného využitím dostupných digitálnych nástrojov na simuláciu škôd pri nehodách v snahe o pomoc orgánom pobrežnej služby pri plnení ich funkcií;


</Amend>
<Amend>Pozmeňujúci návrh		<NumAm>35</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno e</Article>
	

	Text predložený Komisiou
	Pozmeňujúci návrh

	e)	spoločným využívaním kapacít prostredníctvom plánovania a vykonávania viacúčelových operácií a spoločného využívania prostriedkov a iných spôsobilostí v takom rozsahu, v akom sú tieto činnosti koordinované uvedenými agentúrami a odsúhlasené príslušnými orgánmi dotknutých členských štátov.
	e)	spoločným využívaním kapacít prostredníctvom plánovania a vykonávania viacúčelových operácií a spoločného využívania prostriedkov, zariadení a iných spôsobilostí v takom rozsahu, v akom sú tieto činnosti koordinované uvedenými agentúrami a odsúhlasené príslušnými orgánmi dotknutých členských štátov.


</Amend>
<Amend>Pozmeňujúci návrh		<NumAm>36</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno e a (nové)</Article>
	

	Text predložený Komisiou
	Pozmeňujúci návrh

	
	e a)	kolaboratívne a flexibilné spoločné využívanie relevantného výskumu, vývoja a technológií vrátane umelej inteligencie pri nachádzaní riešení výziev v rôznych oblastiach;


</Amend>
<Amend>Pozmeňujúci návrh		<NumAm>37</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno e b (nové)</Article>
	

	Text predložený Komisiou
	Pozmeňujúci návrh

	
	e b)	zintenzívnenie spolupráce pri zbere údajov na účely vedeckého výskumu mora o morských ekosystémoch, fyzickej oceánografii, morskej chémii, morskej biológii, rybárstve, vedeckých vrtoch a jadrových vrtoch v oceánoch, geologickom a geofyzikálnom výskume a iných činnostiach;


</Amend>
<Amend>Pozmeňujúci návrh		<NumAm>38</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno e c (nové)</Article>
	

	Text predložený Komisiou
	Pozmeňujúci návrh

	
	e c)	realizácia projektov spolupráce s tretími krajinami na zlepšenie námornej bezpečnosti, prevenciu znečisťovania z lodí, námornú ochranu a ochranu morského prostredia;


</Amend>
<Amend>Pozmeňujúci návrh		<NumAm>39</NumAm>

<DocAmend>Návrh nariadenia</DocAmend>
<Article>Článok 12 – odsek 1 – písmeno e d (nové)</Article>
	

	Text predložený Komisiou
	Pozmeňujúci návrh

	
	e d)	posilnenie monitorovania európskych vôd na odhaľovanie nelegálnych únikov odpadu a potenciálnych únikov ropy;


</Amend>
<Amend>Pozmeňujúci návrh		<NumAm>40</NumAm>

<DocAmend>Návrh nariadenia</DocAmend>
<Article>Článok 12 – odsek 2</Article>
	

	Text predložený Komisiou
	Pozmeňujúci návrh

	2.	Bez toho, aby boli dotknuté právomoci správnej rady agentúry uvedené v článku 15, stanovia sa presné formy spolupráce medzi agentúrou, Európskou agentúrou pre pohraničnú a pobrežnú stráž a Európskou agentúrou pre kontrolu rybárstva týkajúcej sa funkcií pobrežnej stráže v súlade s mandátmi uvedených agentúr a rozpočtovými pravidlami, ktoré sa na ne vzťahujú, v pracovnej dohode. Túto dohodu schvaľuje správna rada agentúry, správna rada Európskej agentúry pre kontrolu rybárstva a riadiaca rada Európskej agentúry pre pohraničnú a pobrežnú stráž.
	2.	Bez toho, aby boli dotknuté právomoci správnej rady agentúry uvedené v článku 15, stanovia sa presné formy spolupráce medzi agentúrou, Európskou agentúrou pre pohraničnú a pobrežnú stráž a Európskou agentúrou pre kontrolu rybárstva týkajúcej sa funkcií pobrežnej stráže v súlade s mandátmi uvedených agentúr a rozpočtovými pravidlami, ktoré sa na ne vzťahujú, vo flexibilnej pracovnej dohode. Túto dohodu schvaľuje správna rada agentúry, správna rada Európskej agentúry pre kontrolu rybárstva a riadiaca rada Európskej agentúry pre pohraničnú a pobrežnú stráž.


</Amend>
<Amend>Pozmeňujúci návrh		<NumAm>41</NumAm>

<DocAmend>Návrh nariadenia</DocAmend>
<Article>Článok 15 – odsek 1 – pododsek 1</Article>
	

	Text predložený Komisiou
	Pozmeňujúci návrh

	Správna rada sa skladá z jedného zástupcu každého členského štátu a štyroch zástupcov Komisie, pričom všetci majú hlasovacie právo.
	Správna rada sa skladá z jedného zástupcu každého členského štátu, štyroch zástupcov Komisie a jedného zástupcu Európskeho parlamentu. Hlasovacie právo majú iba zástupcovia členských štátov a Komisie.


</Amend>
<Amend>Pozmeňujúci návrh		<NumAm>42</NumAm>

<DocAmend>Návrh nariadenia</DocAmend>
<Article>Článok 15 – odsek 2</Article>
	

	Text predložený Komisiou
	Pozmeňujúci návrh

	2.	Každý členský štát a Komisia vymenuje svojich členov správnej rady, ako aj náhradníkov, ktorí budú členov zastupovať v prípade ich neprítomnosti.
	2.	Každý členský štát, Komisia a Európsky parlament vymenujú svojich členov správnej rady, ako aj náhradníkov, ktorí budú členov zastupovať v prípade ich neprítomnosti.


</Amend>
<Amend>Pozmeňujúci návrh		<NumAm>43</NumAm>
<DocAmend>Návrh nariadenia</DocAmend>
<Article>Článok 41 – odsek 1</Article>
	

	Text predložený Komisiou
	Pozmeňujúci návrh

	1.	Najneskôr do piatich rokov od [dátumu nadobudnutia účinnosti] a potom každých päť rokov Komisia vykoná hodnotenie na posúdenie najmä vplyvu, účinnosti a efektívnosti agentúry a jej pracovných postupov. V hodnotení sa zohľadní najmä prípadná potreba zmeniť mandát agentúry a finančné dôsledky každej takejto zmeny.
	1.	Najneskôr do piatich rokov od [dátumu nadobudnutia účinnosti] a potom každých päť rokov Komisia vykoná hodnotenie na posúdenie najmä vplyvu, účinnosti a efektívnosti agentúry a jej pracovných postupov, vrátane jej spolupráce s ostatými agentúrami EÚ, najmä s agentúrami uvedenými v článku 12. V hodnotení sa zohľadní najmä prípadná potreba zmeniť mandát agentúry vrátane spôsobu zlepšenia spolupráce s ďalšími agentúrami EÚ a finančné dôsledky každej takejto zmeny.


</Amend>

</RepeatBlock-Amend>

